CELEX: 62012TN0466
Language: et
Date: 2012-10-23 00:00:00
Title: Kohtuasi T-466/12: 23. oktoobril 2012 esitatud hagi — RFA International versus komisjon

15.12.2012   
            
            
               ET
            
            
               Euroopa Liidu Teataja
            
            
               C 389/7
            
         23. oktoobril 2012 esitatud hagi — RFA International versus komisjon
   (Kohtuasi T-466/12)
   2012/C 389/12
   Kohtumenetluse keel: inglise
   
      Pooled
   
   
      Hageja: RFA International, LP (Calgary, Kanada) (esindaja: advokaat B. Evtimov)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               osaliselt tühistada komisjoni 10. augusti 2010. aasta otsused K(2012) 5577 lõplik, K(2012) 5585 lõplik, K(2012) 5588 lõplik, K(2012) 5595 lõplik, K(2012) 5596 lõplik, K(2012) 5598 lõplik ja K(2012) 5611 lõplik osas, mis puudutab keeldumist maksta tagasi dumpinguvastase tollimaksu summad, mida taotleti, välja arvatud need summad, mille taotlused tunnistati vatsuvõetamatuteks, kuna need esitati pärast seadusest tuleneva tähtaja möödumist;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et
               
                           —
                        
                        
                           komisjon rikkus õigusnormi ja tegi ilmse hindamisvea, mis seisnes esiteks järelduses, et CHEMK Groupi ekspordihinnast kõigi müügikulude, halduskulude ja muude üldiste kulude ning soodustuste mahaarvamine on õigustatud, ning teiseks komisjoni sellest tulenevas järelduses, et ühe majandusüksuse moodustamine ei ole ekspordihindade arvutamisel asjakohane (sealhulgas ekspordihinna kohandamine) vastavalt algmääruse (1) artikli 2 lõikele 9. Kuivõrd komisjon tugines ühte majandusüksust puudutavate hageja väidete tagasilükkamisele, siis on hageja seisukohal, et niisugune tagasilükkamine sisaldab ka õigusnormi rikkumist ja/või ilmset hindamisviga.
                        
                     
         
               2.
            
            
               Teine väide, et
               
                           —
                        
                        
                           komisjon tegi ilmse hindamisvea, mis seisnes järelduses, et asjaolud on muutunud algmääruse artikli 11 lõike 9 tähenduses, mis õigustab lõpliku dumpingumarginaali arvutamiseks erineva meetodi kohaldamist. Hageja väidab veel, et järelikult rikkus komisjon algmääruse artikli 11 lõiget 9, kuna ta kohaldas uut meetodit, mis erineb esialgses uurimises kasutatud vastavast meetodist.
                        
                     
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, ELT L 343, lk 51.